**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 02/10/2024**

**Αριθμ. Πρωτ.: 19344**

**ΑΠΟΣΠΑΣΜΑ**

**Από το πρακτικό της αριθμ. 34ης /2024 ΤΑΚΤΙΚΗΣ Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 356**

**Ανάκληση της αριθ. 228/2024 (ΑΔΑ: 9ΘΙΘΩΛΗ-ΕΛΒ) Απόφασης της Δημοτικής Επιτροπής και εκ νέου γνωμοδότηση για τροποποίηση εγκεκριμένης κυκλοφοριακής μελέτης του Δήμου Λεβαδέων επί της οδού Αραχώβης (58/2024 Απόφαση Κοινότητας Λιβαδειάς).**

Στη Λιβαδειά σήμερα 01η Οκτωβρίου 2024 ημέρα Τρίτη και, ώρα 11.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 18994/27-09-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 6 (έξι) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1.Ταγκαλέγκας Ιωάννης

2. Καφρίτσας Δημήτριος (αν/κο μέλος κ.Τουμαρά Βασιλείου)

3. Αγνιάδης Παναγιώτης Αν και είχε νόμιμα προσκληθεί

4. Τζουβάρας Νικόλαος (αν/κο μέλος κ. Καλλιαντάση Χρήστου)

5. Τόλιας Δημήτριος (αν/κό μέλος κ.Παπαβασιλείου Αικατερίνης)

6. Μίχας Δημήτριος

Ο Πρόεδρος της Δημοτικής Επιτροπής εισηγούμενος το 10ο θέμα της ημερήσιας διάταξης έθεσε υπόψη των μελών την αριθ. 58/2024 ομόφωνη απόφαση της Κοινότητας Λιβαδειάς σύμφωνα με την οποία α)Ανακαλεί την 45/2024 απόφασή της και β)γνωμοδοτεί υπέρ της τροποποίησης της εγκεκριμένης κυκλοφοριακής μελέτης του Δήμου Λεβαδέων επί της οδού Αραχώβης όπως αναλύεται στην με αριθ. πρωτ. 16891/09-06-2024 εισήγηση της Δ/νσης Τ.Υ.Δ.Λ.

Ακολούθως έθεσε υπόψη το υπ΄αριθμ. 16891/09-06-2024 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται:

*Στην εισήγηση του Αντιδημάρχου με αριθμ. πρωτ/λου 11024/05-06-2024, προς το όργανο της Δημοτικής Κοινότητας, εκ παραδρομής παρεισέφρησαν διατυπώσεις που παρεκκλίνουν της εγκεκριμένης κυκλοφοριακής μελέτης (που αφορά το σύνολο της πόλης) σύμφωνα με την 213/2011 απόφαση του Δ.Συμβουλίου Λιβαδειάς.*

*Έτσι επαναδιατυπώνοντας την εισήγηση για την οδό Αραχώβης προτείνεται η μονοδρόμησή της με φορά από την οδό Αγίου Φανουρίου προς την οδό Δελφών όπως ακριβώς προτείνεται στην κυκλοφοριακή μελέτη που παρελήφθηκε και εγκρίθηκε με την 213/2011 απόφαση Δημοτικού Συμβουλίου Λιβαδειάς.*

*Περαιτέρω ο οδός Β.Ηπείρου και το τμήμα της μεταξύ των οδών Αραχώβης και Διστόμου, να μονοδρομηθεί με κατεύθυνση από την Αραχώβης προς την οδό Διστόμου, καθώς και η οδός Ναυαρίνου στο τμήμα μεταξύ των οδών Αραχώβης και Διστόμου, να μονοδρομηθεί με κατεύθυνση από την οδό Διστόμου προς την οδό Αραχώβης.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την 213/2011 Απόφαση του Δημοτικού Συμβουλίου Λιβαδειάς

- Το με αρ. πρωτ. έγγραφο 16891/09-06-2024 έγγραφο της Δ/νσης Τεχνικών Υπηρεσιών του Δήμου Λεβαδέων που είχε διανεμηθεί .

-Την 58/2024 Απόφαση Κοινότητας Λιβαδειάς

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

1.Ανακαλεί την αριθ. 228/2024 (ΑΔΑ: 9ΘΙΘΩΛΗ-ΕΛΒ) απόφασή της : ΄΄*Εισήγηση στο Δημοτικό Συμβούλιο για τροποποίηση εγκεκριμένης μελέτης του Δήμου Λεβαδέων επί της οδού Αραχώβης και παρόδου νότια αυτής (45/2024 Απόφαση Κοινότητας Λιβαδειάς)’’.*

2.Εισηγείται προς το Δημοτικό Συμβούλιο υπέρ της τροποποίησης της εγκεκριμένης κυκλοφοριακής μελέτης του Δήμου Λεβαδέων ως παρακάτω:

Την μονοδρόμηση της οδού Αραχώβης με φορά από την οδό Αγίου Φανουρίου προς την οδό Δελφών όπως ακριβώς προτείνεται στην κυκλοφοριακή μελέτη που παρελήφθηκε και εγκρίθηκε με την 213/2011 απόφαση Δημοτικού Συμβουλίου Λιβαδειάς.

Η οδός Β.Ηπείρου και το τμήμα της μεταξύ των οδών Αραχώβης και Διστόμου, να μονοδρομηθεί με κατεύθυνση από την Αραχώβης προς την οδό Διστόμου, καθώς και η οδός Ναυαρίνου στο τμήμα μεταξύ των οδών Αραχώβης και Διστόμου, να μονοδρομηθεί με κατεύθυνση από την οδό Διστόμου προς την οδό Αραχώβης.

**Η απόφαση πήρε αριθμό 356/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΠΙΣΤΟ ΑΠΟΣΠΑΣΜΑ

Λιβαδειά 02 -10-2024

Ο ΠΡΟΕΔΡΟΣ

**ΤΑ ΜΕΛΗ**

1. Καφρίτσας Δημήτριος

2. Αγνιάδης Παναγιώτης

3.Τζουβάρας Νικόλαος ΔΗΜΗΤΡΙΟΣ Κ. ΚΑΡΑΜΑΝΗΣ

4.Τόλιας Δημήτριος ΔΗΜΑΡΧΟΣ ΛΕΒΑΔΕΩΝ

5.Μίχας Δημήτριος